Fornyings- og administrasjonsdepartementet,
Konkurransepolitisk avdeling,
Postboks 8004 Dep,

0030 Oslo.

Deres ref.:					Vår ref.:				Dato:
200600203-/KKI					032/06/ECB/jos			4. mai 2006

Høring – eventuell tillatelse til samarbeid om faste videresalgspriser for fagbøker og lærebøker på norsk for høyere utdanning

Handel og Kontor i Norge har mottatt departementets høringsbrev, datert 4. april 2006, vedrørende spørsmålet om fortsatt prissamarbeid. Ved kongelig resolusjon av 21. desember 2005 ble det gitt adgang fram til 1. juli 2006 til å gjennomføre reglene i Bransjeavtalen av 1998 om faste priser for bokhandlernes salg av lærebøker til høyere utdanning og profesjonsbøker. Et fortsatt prissamarbeid etter 1. juli vil kreve en forskrift om unntak på samme måte som forskrift 29. april 2005 om unntak fra konkurranseloven § 10 for samarbeid ved omsetning av skjønnlitteratur og generell litteratur.

Handel og Kontor i Norge viser til sitt brev av 15. mars 2005 til Moderniseringsdepartementet og til møte med statsråd Trond Giske 13. februar 2006. Forbundet er av den oppfatning at faste videresalgspriser for fagbøker og lærebøker på norsk for høyere utdanning vil være med å styrke og utvikle norsk fagspråk ved universitet og høyskoler. Handel og Kontor i Norge anbefaler at det gis adgang til faste videresalgspriser for bokhandlernes salg av slike bøker.

Med vennlig hilsen
Handel og Kontor i Norge

Margit Glomm /s/
Avdelingssjef
									____________________

Jon-Olav Samuelsen

Direkte innvalg: 73 87 94 70